open-index/open-wikipedia-markdown huggingface dataset:
Jordan (suku)

**Von Jordan** on alkuaan sleesialainen aatelissuku, jonka yksi sukuhaara on naturalisoitu Ruotsin ja Suomen ritarihuoneeseen. Suvun ensimmäiset jäsenet saapuivat 1500-luvulla Pommerista Liivinmaalle ja 1600-luvulla Suomeen. Suomalainen sukuhaara naturalisoitiin vuonna 1638 ja introdusoitiin Ruotsin ritarihuoneeseen samana vuonna sukuna numero 243, nimellä **Jordan**. Suomen ritarihuoneen järjestäytyessä vuonna 1818 suomalainen sukuhaara sai numeron 21. Suvun hautakappeli on Rauman kirkossa.

## Suvun jäseniä
* Michel Jordan (k. n. 1627), Viljandin pormestari, muutti 1580-luvulla Pommerista Liivinmaalle, myöhemmin Viroon ja Suomeen
*  Kristiina von Jordan (s. 1610), Michel Jordanin tytär, Gottfried von Falckenbergin puoliso ja leski Palttilan kartanon emäntä
* Michell von Jordan (n. 1590–1652), eversti, 30-vuotisen sodan sankari, Savonlinnan läänin maaherra 1645–1651, Michel Jordanin poika
* Johan Jordan (n. 1630–1674), kornetti, Michell von Jordanin poika
* Karl Jordan (n. 1632–1662), kornetti, Michell von Jordanin poika, mestattiin Turussa tuomittuna kaksinnaimisesta
* Adolf Ernst Jordan (1635–1693), rykmentinmajoitusmestari, Michell von Jordanin poika
* Mikael Gottfrid Jordan (n. 1675 – 1733 jälkeen), kapteeni, Adolf Ernst Jordanin poika
* Axel von Jordan (1649–1706), luutnantti, Michell von Jordanin poika
* Henrik Johan Jordan (1729–1786), tilanomistaja Nakkilan Villilässä, Axel von Jordanin pojanpoika
* Karl Gustaf Jordan (1770–1808), rusthollari Nakkilan Villilässä, Henrik Johan Jordanin poika
* Gustaf Adrian Jordan (1800–1842), armovuodensaarnaaja Honkilahdessa, Karl Gustaf Jordanin poika
* Adolf Erland Jordan (k. 1808), luutnantti Porin rykmentin rusthollipataljoonassa, Henrik Johan Jordanin poika
* Johan Adolf Kristian Jordan (1802–1845), porilainen porvari, Merikarvian ja Siikaisten nimismies, Adolf Erland Jordanin poika
* Viktor Mauritz Jordan (1807–1859), uusikaupunkilainen raatimies, Adolf Erland Jordanin poika
* Nils Oskar Jordan (1917–1986), rakennusmestari, suvun aikaisempi päämies
* Knut Erik Jordan (s. 1963), Helsingin kaupungin virkamies, suvun päämies

## Lähteet
Marcel Pronovost

**Marcel Pronovost** (15. kesäkuuta 1930 Lac á la Tortue, Quebec – 26. huhtikuuta 2015 Windsor, Ontario) oli kanadanranskalainen jääkiekkoilija. Puolustajana pelannut Pronovost edusti Detroit Red Wingsiä ja Toronto Maple Leafsia National Hockey Leaguessa.

Marcel Pronovost oli aikansa parhaita puolustajapelaajia ja auttoi merkittävällä panoksella Detroitia saavuttamaan Stanley Cupin neljästi 1950-luvulla.

Useita kolhuja vastaanottanut Pronovost laski uransa jälkeen murtaneensa yksin nenänsä 14 kertaa.

## Tilastot

## Saavutuksia ja palkintoja
* Hockey Hall of Fame 1978

### Pelaajana
* NHL:n ykköstähdistössä (1960, 1961)
* NHL:n kakkostähdistössä (1958, 1959)
* Stanley Cup (1950, 1952, 1954, 1955, 1967)

### Kykyjenetsijänä
* Stanley Cup (1995, 2000, 2003)

## Katso myös
* Luettelo Hockey Hall of Famen jäsenistä

## Lähteet
* 

### Viitteet

## Aiheesta muualla
* Marcel Pronovost Legends of Hockey -tiedostossa
Reijo Hirvelä

**Reijo Hirvelä** (s. 1943) on suomalainen iskelmä- ja jazzlaulaja. Hän aloitti uransa 1960-luvun alussa kotikaupungissaan Vaasassa, jonne hän perusti jazzklubi *Bohemian*.  

Myöhemmin hän kokosi Roy Rabb:n kanssa kitara-yhtyeen. Debyyttilevyllä bassoa soitti Heikki Laurila ja rumpuja Erkki Valaste. 

Hirvelä on asunut ja esiintynyt ulkomailla, muun muassa Espanjassa ja New Yorkissa, Yhdysvalloissa. 

Hirvelä on esiintynyt myös muutamissa elokuvissa ja televisiosarjoissa, kuten muun muassa viihdesarjassa *[[ÄWPK – Älywapaa palokunta]]*.

REYO - *Requiem Por Un Amor* -kappaleen sävellys ja esitys palkittiin Malagan laulufestivaaleilla vuonna 1969.

## Diskografia
* Guantanamera / San Antonion ruusu (1966) 
* Requiem Por Un Amor (REYO)  (1969)
* *Reijo Hirvelä* (1984)
* *[[Hyvästi ennen aamua]]* -elokuvan musiikkikooste (Bang Trax BANGL112 lp 1989)

## Lähteet
Benedictus Olai

**Benedictus Olai** (1524 Örebro – 28. heinäkuuta 1582 Uppsala), alkujaan **Bengt Olsson**, oli Ruotsin ensimmäinen lääketieteen tohtori. Hän julkaisi Ruotsin ensimmäisen lääkärikirjan *Een Nyttigh Läkere Book* vuonna 1578. Teos julkaistiin vuonna 2008 lääkintöneuvos Sakari Härön suomentamana.

Benedictus Olai valmistui maisteriksi Wittenbergin yliopistosta vuonna 1549 ja opiskeli sen jälkeen lääketiedettä Leipzigin yliopistossa ja mahdollisesti muuallakin Saksassa sekä Italiassa. Hän valmistui lääketieteen tohtoriksi todennäköisesti 1552, mutta vuosi ja oppilaitos ovat epävarmat. Hän aloitti lääkärin praktiikan harjoittamisen Tukholmassa viimeistään maaliskuussa 1561, vaikka kuningas oli jo 1554 komentanut hänet ja muutaman muun alan opiskelijan kotimaahan. Hänestä tuli Eerik XIV:n lääkäri.

Kuninkaalla oli toinenkin lääkäri, hollantilainen Wilhelm Lemnius, ja lääkäreiden välit olivat huonot.

## Kirjallisuutta
*Benedictus Olai, *Een Nyttigh Läkere Book ther vthinnen man finner rådh/hielp och Läkedom til allehanda menniskiornes siwkdomar bådhe inwertes och vthwertes. [---]*. Stockholm 1578. Facsimile 1938, 1957. Facsimilen esipuheen kirjoittanut O. T. Hult.
**Een Nyttigh Läkere Book. Benedictus Olain lääkärikirja vuodelta 1578*. Ruotsista suomentanut Sakari Härö. Julkaisija Suomen Lääkäriliitto. Keuruu 2008.
*Härö, A. S.: *Benedictus Olain lääkärikirja. Eerik XIV:n perhelääkärin ohjeita pään sairauksia hoidettaessa*. Hippokrates, Suomen Lääketieteen Historian Seuran vuosikirja, 1992: 38–64. Vammala 1992.

## Lähteet
Von Jordan

**Von Jordan** oli ruotsalainen aatelissuku. Se on introdusoitu Ruotsin ritarihuoneeseen sukuna numero 914. Suvun kerrotaan olevan alkuaan skotlantilainen. Suku sammui 1700-luvulla.

## Lähteet
Gagran piiri

**Gagran piiri** (abhasiaksi Гагра араион) on yksi seitsemästä Abhasian tasavallan hallinnollisesta piiristä. Gagran piirin väkiluku on vain 37 002. Gagran piiri sijaitsee Abhasian tasavallan koillisosassa rajoittuen Venäjän federaation Krasnodarin aluepiiriin ja Abhasian tasavallassa Gudautan piiriin.

## Kaupungit

Gagran piiri ympäröi piiritasoista Gagran kaupunkia (abhasiaksi Гагра; Gagra), jonka väkiluku on ollut Neuvostoliiton väestönlaskennassa 1989 77 709. Gagran piirin toinen piiritasoinen kaupunki on Pitsunda (abhaksiaksi Пиҵунда) .

## Kaupunkityyppiset kylät

Kaupunkityyppisiä kyliä ovat Gjatšrypš (abhasiaksi Гьачрыҧшь) ja Tandrypš (abhasiaksi Цандрыҧшь).

## Kylät

Piirissä on myös suurehko Gagran piiriin hallintoon elimellisesti ilman itsenäistä paikallishalinnolista asemaa kuuluva kylä Bzypta.

## Muut kaupunkityyppiset kylät tai kylät

*Alahazy (abhasiaksi Алаҳаӡы)
*Amzara (abhasiaksi Амзара)
*Babrypsta (abhasiaksi Баҕрыпсҭа)
*Bzyp (abhasiaksi Бзыҧ)
*Lzaa (abhasiaksi Лӡаа)
*Mahadyr (abhasiaksi Маҳадыр)
*Mkjalryptš (abhasiaksi Мқьалрыҧшь)
*Pshahara (abhasiaksi  Ҧсахара)
*Hatšpsy (abhasiaksi Ҳашҧсы)
*Hytšeha (abhasiaksi Хышәҳа)

alustava luonnos
A147

**Valtatie A147** () on Venäjän Krasnodarin aluepiirissä Novorossijskista Abhasian (Georgia) rajalle johtava liittovaltiotason päävaltatie ("magistral"). Tie kulkee vuoristossa Mustanmeren rannikon suuntaisesti ja sitten lomarannikkoa pitkin muun muassa Tuapsen, Sotšin ja Adlerin kautta. M27 on osa eurooppatie E97:ää.

## Neuvostoliiton M27 ja Etelä-Ossetian sota
Neuvostoliiton aikana, vuoteen 1991, M27 jatkui Georgian halki ja kulki Tbilisin kautta edelleen Azerbaidžaniin ja Kaspianmeren rannalle Bakuun. Georgiassa tie kulkee Gorin pohjoispuolelta läheltä Etelä-Ossetiaa ja sen pääkaupunkia Tskhinvalia. Vuonna 2008 kysymys tien hallinnasta muodostui tärkeäksi Etelä-Ossetian taisteluiden aikana, koska se on rautatien ohella toinen merkittävä Georgian poikittaisväylä raskaille kuljetuksille ja siis myös sotilaskuljetuksille.

## Aiheesta muualla
* M-27
Nurmivalmuska

**Nurmivalmuska** (*Lepista luscina*, aikaisemmin "harmaanruskea valmuska") on kupera tai laakeneva harmaanruskea ja pilkullinen valmuskalaji. Sienen lakki on 3–12 senttimetriä leveä ja sen reunat ovat sisäänkirtyneet. Heltat ovat lakkia vaaleammat ja vanhemmiten harmaanpunaiset. Jalka on lakkia vaaleampi ja 3–7 senttimetriä pitkä. Sienen malto on harmaanvalkoista tai keltaisenruskeaa. Nurmivalmuska on syötävä. Se kasvaa yksittäin tai sienikehinä nurmikoilla, laitumilla ja puistoissa. Nurmivalmuskaa tavataan Etelä-Suomessa harvinaisena. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Nurmivalmuska (''Lepista luscina'')
Sofija Guljak

**Sofija Guljak** (s. 29. joulukuuta 1979 Kazan, Tatarstan, Neuvostoliitto) on venäläinen pianisti. Hän voitti kansainvälisen Maj Lind -pianokilpailun 2007.

Guljak aloitti musiikinopinnot kotikaupungissaan Kazanissa ja myöhemmin Valtion konservatoriossa. Hän on opiskellut vuosina 2004–2006 Pariisissa École Normale de
musiquessa ja myöhemmin Imolassa Italiassa.

Guljak on voittanut useita pianokilpailuja, muun muassa pianokilpailun San Marinossa, tullut toiseksi 2002 Kansainvälisen Franz Liszt -pianokilpailun Wrocławissa Puolassa ja voittanut 2007 William Kapell International Piano Competition & Festivalin pianokilpailun 2007

## Lähteet
Orvokkivalmuska

**Orvokkivalmuska** (*Lepista sordida*) on kupera tai laakealakkinen valmuskalaji. Sen lakki on väriltään ruskeanvioletti tai harmaanruskea ja vaalenee vanhetessaan. Se on alle kymmenen senttimetrin levyinen. Heltat ovat ohuet, sinivioletit tai lihanväriset. Jalka on lakkia vaaleampi ja noin kolmesta kuuteen senttimetrin mittainen. Sienen malto on harmaanviolettia. Se kasvaa harvinaisena Etelä- ja Keski-Suomessa muun muassa komposteissa, tienvarsilla, puistoissa eli kyseessä ei ole metsäsieni. Sienellä on selkeä erikoinen mieto maku ja haju. Sienen käyttö ruoaksi onnistuu yleensä parhaiten esikypsennyksen avulla eikä laji ole myrkyllinen.

## Lähteet
Iso Huopalahti

**Iso Huopalahti** () on Laajalahdesta pohjoiseen työntyvä merenlahti Helsingin ja Espoon rajalla. Se on nykyisellään muodoltaan pyöreähkö, noin kilometrin pituinen ja levyinen. Sen erottaa Laajalahdesta Tarvon saari ja sen pohjoisreunaa sivuava Turunväylän maapenger, jonka ali johtaa nykyisin vain kapea vesiväylä. Turunväylän silta ja vieressä olevan jalankulun ja pyöräilyn väylän sillat ovat niin matalia, että niiden ali ei voi kulkea veneellä. Isoon Huopalahteen laskevat Mätäjoki ja Monikonpuro.

Vielä 1900-luvun alussa Iso Huopalahti oli huomattavasti nykyistä laajempi ja ulottui melkein rantaradalle ja Turuntielle saakka. Sen pohjoisosa oli kuitenkin jo hyvää vauhtia mataloitumassa ja muuttumassa kosteikoksi. Se oli myös pääkaupunkiseudun parhaita lintukohteita. Kuitenkin 1960-luvun alussa lahden perukasta täytettiin 27 hehtaaria, ja alueelle perustettiin kaatopaikka, joka oli käytössä vuosina 1963–1980. Sinne kuljetetuista jätteistä ja niiden päälle kasatuista maa-aineksista alueelle muodostui korkea täyttömäki, *[[Talinhuippu]]*, jonka päälle on istutettu metsää. Täyttömäki sijaitsee Mätäjoen ja Monikonpuron välissä Helsingin ja Espoon rajalla.

Kaupunkiasutusta on Ison Huopalahden rannalla vain Talinrannassa. Muilta osin sen rannat ovat rakentamattomia, ja länsirannalla on vielä suotakin. Lahtea ympäröivillä laajoilla viheralueilla sijaitsevat Talin golfkenttä ja Vermon ravirata.

Paikannimen Huopalahti alkumuoto on ollut Haapalaksi. Suomen sana *lahti* oli aikaisemmin *laksi*, jolloin se taipui samoin kuin lukusanat *yksi* ja *kaksi*, siis *lahden*, *lahdella* jne. Kun seudun asutus kuitenkin vuosisatojen ajan oli etupäässä ruotsinkielistä, nimi vääntyi ruotsinkieliseen muotoon *Hoplax*, josta se sittemmin lainautui takaisin suomeen muodossa Huopalahti. Lähempänä Helsingin keskustaa on myös Pikku Huopalahti, ja niiden välinen alue on aikoinaan kuulunut Huopalahden kuntaan.

## Lähteet
Kalvasvalmuska

**Kalvasvalmuska** (*Lepista irina*) on rusomalikoihin toisten *Lepista*-lajien lailla kuuluva sieni. Sen lakki on kupera tai laakeneva. Heltat ovat vaalean harmaanruskeat. Jalka on säämiskänvärinen. Malto on sienessä likaisenvalkoista. Tuoksu on makea ja sieni on maultaan syötävän mieto. Se kasvaa suurina sieniympyröinä tai kimppuina lehti- ja havumetsäalueilla. Sieni viihtyy usein saarnen seurassa ja sitä tavataan vain Etelä-Suomessa.

## Lähteet
Syysvalmuska

**Syysvalmuska** (*Lepista personata*) on kupera tai laakealakkinen likaisenvalkoinen malikoihin kuuluva valmuskalaji. Sienen heltat ovat lakin väriset. Jalka on violetti. Malto on likaisenvalkoista ja maku on mieto. Sientä voi syödä mutta se saattaa keittämättömänä aiheuttaa pahoinvointa. Se kasvaa myöhäissyksyinä mahdollisesti Etelä-Suomessa, joskin erittäin harvinaisena.

## Lähteet
Keltareunavalmuska

**Keltareunavalmuska** (*Tricholoma sejunctum*) on keskikokoinen, keltainen valmuskalaji. Sen 5-10 cm leveässä lakissa on usein ruskeita säteittäisviiruja, ja se on märkänä hieman tahmea, keskeltä tummempi, usein epätasainen tai halkeillut. Heltat ovat vaaleat ja hieman harmahtavat, paksuhkot. Malto valkeaa, tiivistä. Jalka on vaalea ja siinä on keltaisia täpliä. Jalan tyvessä voi olla punertavaa sävyä. Malto on valkoista. Sieni maistuu miedolta tai hieman karvaalta ja tuoksuu jauholta. Se kasvaa myöhäisenä hiekkaisissa mäntymetsissä koko Suomessa yleisenä.

## Lähteet
Harmaavalmuska

**Harmaavalmuska** (*Tricholoma terreum*) on kellomainen tai laakea harmaa tai harmaanmusta valmuskalaji. Sen heltat ovat harmaanvalkoiset tai harmaat. Jalka on valkoinen ja siinä on harmahtavia säikeitä. Malto on valkoista. Sieni maistuu jauholta ja kelpaa ruokasieneksi muttei ole kovin hyvä. Sieni kasvaa mäntyjen seuralaisena kalkkimailla harvinaisena Suomessa.

## Lähteet
Champaignin piirikunta (Ohio)

**Champaignin piirikunta** on piirikunta Ohiossa, Yhdysvalloissa, jonka suurin kaupunki on Urbana. Sen väkiluku oli 38&nbsp;890 vuonna 2000.

## Maantiede
Champaignin naapuripiirikuntia ovat Logan pohjoisessa, Union koillisessa, Madison kaakossa, Clark etelässä, Miami lounaassa ja Shelby luoteessa.

## Väestö
Piirikunnassa oli vuoden 2010 väestönlaskennassa 40&nbsp;097 ihmistä. Etniset ryhmät jakautuvat valkoisiin, joita on 95,0%, mustiin (2,4%), alkuperäisamerikkalaisiin (0,4%) ja aasialaisiin (0,4%).

Kotitalouden mediaanitulo on 48&nbsp;335 ja köyhyysrajan alapuolella oli 15,1% väestöstä vuosina 2007–2011.

## Lähteet
Hugh Syme

**Hugh Syme** on kanadalainen graafinen suunnittelija ja muusikko, joka on suunnitellut eri yhtyeiden ja muusikkojen levyjen kansia. Hän on erityisesti suunnitellut monien rock- ja heavy metal -yhtyeiden, kuten Iron Maidenin ja Megadethin, levyjen kansia. Hän on soittanut kosketinsoittimia Rushin kappaleissa ja suunnitellut kaikki yhtyeen levyjen kannet vuodesta 1975 alkaen. Muihin yhtyeisiin, joiden kanssa Syme on tehnyt taiteellista yhteistyötä, lukeutuvat Klaatu, Extol, Megadeth, Nevermore, Stone Sour, Styx, Fates Warning, Whitesnake, Queensrÿche, Aerosmith ja Dream Theater.

Syme vietti suuren osan lapsuuttaan Sunderlandissa Britanniassa. Hän opiskeli Yorkin yliopistossa ja sen jälkeen New School of Artissa Torontossa. Hän aloitti perinteisenä taidemaalarina, mutta viime vuosina hän on myös käyttänyt digitaalista aineistoa.

## Lähteet

## Aiheesta muualla
*Hugh Symen kotisivu
Emil Åkesson

**Emil Gerhard (E. G.) Åkesson** (24. syyskuuta 1858 Lappee – 5. tammikuuta 1930 Mikkeli) oli suomalainen lyseon lehtori, joka oli nuorsuomalaisten kansanedustajana 1900-luvun alussa.

Åkessonin vanhemmat olivat oikeusraatimies Karl Gustav Åkesson ja Sofie Leontine Savander. Hän pääsi ylioppilaaksi 1877, valmistui filosofian kandidaatiksi 1883 ja suoritti kasvatusopin tutkinnon 1884. Åkesson toimi Mikkelin lyseossa luonnonhistorian, maantiedon ja historian kollegana 1885–1919 ja luonnonhistorian, maantiedon ja historian vanhempana lehtorina 1919–1925 sekä vt. lehtorina 1925–1926. Hän omisti vuosina 1886–1889 *[[Mikkelin Sanomat]]* ja toimi lehden vastaavana toimittajana. Åkesson oli myös voimistelunopettajana 1888–1898 ja Mikkelin VPK:n päällikkönä 1886–1911.

Åkesson oli kansanedustajana 1909–1911 Mikkelin läänin vaalipiiristä. Hän toimi myös Mikkelin kaupunginvaltuuston puheenjohtajana sekä Mikkelin läänin vaalipiirin keskuslautakunnan puheenjohtajana.

## Lähteet
*
Sameli Rajala

**Sameli Nestori (Samuel Nestor) Rajala** (sukunimi aik. **Snellman**; 13. joulukuuta 1858 Teuva – 23. joulukuuta 1948 Kauhajoki) oli suomalainen maanviljelijä ja maallikkosaarnaaja, joka toimi suomalaisen puolueen kansanedustajana ensimmäisissä eduskunnissa.

Rajalan vanhemmat olivat räätäli Samuel Snellman ja Hedvig Sofia Äystö. Hän oli torpparina ensin Teuvalla vuoteen 1882 saakka ja sen jälkeen Kauhajoella vuosina 1882–1910. Rajala oli itsenäinen maanviljelijä vuodesta 1910 alkaen. Hän vei nautakarjaa ja muita tuotteita Ruotsiin 28 vuoden ajan, ja hän toimi lisäksi asianajajana ja Kauhajoen kunnan lastenvalvojana. Rajala oli myös lestadiolainen maallikkosaarnaaja.

Rajala oli kansanedustajana 1907–1910 edustaen Vaasan läänin eteläistä vaalipiiriä. 

Rajala oli naimisissa vuodesta 1881  Hedvig Sofia Rajalan kanssa.

## Lähteet
*
Pietari Kärnä

**Pietari (Pekka) Kärnä** (25. tammikuuta 1859 Nurmes – 16. lokakuuta 1930 Turku) oli suomalainen kansakoulunopettaja ja maallikkosaarnaaja joka toimi suomalaisen puolueen kansanedustajana 1910-luvun alkupuolella.

Kärnän vanhemmat olivat maanviljelijä Matts Kärnä ja Kristiina Pyykkönen. Hän kävi kansakoulun yksityisesti ja valmistui 1886 kansakoulunopettajaksi Sortavalan seminaarista. Kärnä suoritti lisäksi 1888 saarnalupatutkinnon. Kärnä oli kansakoulunopettajana Nurmeksessa 1884–1886, Turussa 1886–1888, Huittisissa 1888–1889 ja uudelleen Turussa 1889–1928. Hän toimi myös maallikkosaarnajana ja opetti Turun työväenopistossa.

Kärnä oli kansanedustajana 1911–1914 edustaen Turun läänin eteläistä vaalipiiriä. Hän kuului myös Turun kaupunginvaltuustoon.

Pietari Kärnä oli naimisissa  Vilhelmina Sofia Jacklinin kanssa.

## Lähteet
*
Rengasvalmuska

**Rengasvalmuska** (*Tricholoma cingulatum*) on kupera tai laakealakkinen kehnäinen harmaanruskea valmuskalaji. Sienen heltat ovat valkoiset. Jalka on valkoinen tai harmaanvaalea ja yläosassa on pumpulimainen rengas. Malto on valkoista. Sieni kasvaa harvinaisena Etelä-Suomen lehdoissa ja pensaikoissa pajujen seuralaisena.

## Lähteet
Matti Tervaniemi

**Matti Tervaniemi** (sukunimi aik. **Orajärvi**; 8. huhtikuuta 1859 Sodankylä &ndash; 7. tammikuuta 1923 Kittilä) oli suomalainen maanviljelijä, valtiopäivämies ja  Suomalaisen puolueen kansanedustaja ensimmäisessä eduskunnassa.

Tervaniemen vanhemmat olivat maanviljelijä, puuseppä Olof Orajärvi ja Brita Maria Vaara. Tervaniemi oli naimisissa Maria Postilan kanssa 1888–1914 ja jäätyään leskeksi meni uusiin naimisiin 1917 Kreeta Mäkisalon kanssa. Tervaniemi toimi maanviljelijänä Kittilässä. Tervaniemi oli Lapin tuomiokunnan edustaja talonpoikaissäädyssä valtiopäivillä 1905–1906.   Kansanedustajana hän toimi 1907–1908, edustaen Lapin vaalipiiriä.

## Lähteet
* 

### Viitteet
Saga Furs

**Saga Furs Oyj** (vuoteen 2011 **Turkistuottajat Oyj** ) on Suomen turkiseläinten kasvattajain liiton vuonna 1938 yhteiseksi myyntikanavakseen perustama osakeyhtiö. Nykyään se on julkisesti Helsingin pörssissä noteerattu osakeyhtiö, jonka pääkonttori sijaitsee Vantaan Varistossa.

Saga Furs -konserni muodostuu emoyhtiö Saga Furs Oyj:stä sekä emoyhtiön kokonaan omistamista tytäryhtiöistä. Tytäryhtiöitä ovat nahkontapalveluja pääasiassa suomalaisille turkistuottajille myyvä Furfix Oy, ravintola- ja kongressipalveluja myyvä Ab Finnish Fur Center Oy, Tanskassa nahkojen hankintaa harjoittava FFS International A/S, Hollannissa nahkojen hankintaa harjoittava Finnish Fur Sales International B/V, Kiinteistö Oy Tiilitaso ja Saga Systems Oy.

Turkistuottajien liikevaihto koostuu turkisten ostajilta ja myyjiltä perityistä välityspalkkioista sekä nahkontapalvelujen ja siitoseläinten myynnistä.

Saga Fursin suurin omistaja on Suomen Turkiseläinten Kasvattajain Liitto (30 % osakkeista, 62 % äänistä).

Yhtiön toimitilan Fur Centerin on suunnitellut arkkitehti Osmo Mikkonen.

## Katso myös
* Turkistarhaus Suomessa 

## Lähteet

## Aiheesta muualla
* Saga Furs Oyj puolivuosikatsaus 28.6.2016. Mm. turkistuotannossa maailmanlaajuisesti ylituotantoa, puolivuotiskausi tappiollinen (kauppalehti.fi)
* Pörssitiedon esitys yhtiön edeltäjästä (Turkistuottajain Keskusliike Oy)
*
Oskari Laine

**Adolf Oskari Laine** (5. toukokuuta 1859 Mäntsälä – 22. huhtikuuta 1933 Mäntsälä) oli suomalainen maanviljelijä, valtiopäivämies ja Suomalaisen puolueen kansanedustaja Suomen ensimmäisissä eduskunnissa.

Laineen vanhemmat olivat maanviljelijä Adolf Fredrikinpoika ja Anna Lovisa Antintytär. Laine oli naimisissa vuodesta 1885 Matilda Apolonia Elsasarintyttären kanssa. Hän toimi maanviljelijänä Mäntsälässä ja Uudenmaan läänin itäisen maanviljelysseuran sihteerinä 1900–1905. Laine toimi myös Mäntsälän kuntakokouksen esimiehenä ja kunnanvaltuuston puheenjohtajana. Hän sai kunnallisneuvoksen arvon 1922. Laine oli kansanedustaja 1907–1914, edustaen Uudenmaan läänin vaalipiiriä. Hän oli ollut jo Mäntsälän tuomiokunnan edustajana  talonpoikaissäädyssä valtiopäivillä 1899, 1900, 1904–1905 ja 1905–1906. 

## Lähteet
* 

### Viitteet
Jääkiekon SM-sarjakausi 1927–1928

**Jääkiekon SM-kilpailu** järjestettiin ensimmäistä kertaa vuonna 1928. Ensimmäinen SM-kilpailu oli Suomen Palloliiton järjestämä turnaus. Mestaruus ratkaistiin cup-kilpailulla.

Ensimmäiseen SM-kilpailuun osallistui kuusi seuraa, helsinkiläiset Helsingin Jalkapalloklubi, Kronohagens IF, Helsingin IFK ja Helsingin Palloseura, sekä Viipurin Reipas ja Tampereen Palloilijat. Jääkiekko oli vielä melko tuntematon palloilulaji ja osallistuvat seurat olivat jalkapallo- ja jääpalloseuroja. Ensimmäisen jääkiekon Suomen mestaruuden voitti Viipurin Reipas, joka koostui pääasiassa Viipurin Palloseuran jääpalloilijoista. Loppuottelu pelattiin Viipurissa maaliskuun 18. päivänä. Ottelussa Reipas voitti KIF:n 5-1.

## Ottelut
### 1. kierros

### 2. Kierros

### Loppuottelu

Viipurin Reipas voitti ensimmäisen jääkiekon SM-kilpailun.

## Reippaan mestarijoukkue

Gustaf Berg, Erkki Kariluoma, Allan Lagerström, Eino Louhi, Onni Peltonen, Leo Tukiainen, Eino Turunen ja Walter Itäharju.

## Lähteet
Oliver Gavin

**Oliver Benjamin Gavin** (s. 29. syyskuuta 1972 Huntingdon) on brittiläinen autourheilija. Nykyään hän ajaa nykyään American Le Mans Series -sarjassa, jossa hän on voittanut vuosina 2005–2007 GT1-luokan mestaruuden.

## Ura

Gavin aloitti moottoriurheilu-uransa kartingissa. 1990-luvun alussa hän kilpaili brittiläisissä pikkuformulaluokissa, kuten 
Formula Firstissä, jossa hän vei mestaruuden voitettuaan 12 kilpailusta 11. Hän ajoi Formula Vauxhall Lotuksessa vuonna 1992 ja saavutti sarjassa hän saavutti neljä voittoa ja sijoittui loppupisteissä toiseksi. Vuonna 1993 Gavin siirtyi Britannian Formula 3 -sarjaan. Hän menestyi hyvin ja saavutti viisi voittoa. Hän sijoittui viidestätoista kilpailusta kymmenessä palkintokorokkeelle. Menestyksestä huolimatta mestaruuden vei Kelvin Burt, ja Gavin sijoittui toiseksi. Vuonna 1994 Gavin ajoi kansainvälisessä Formula 3000 -sarjassa. Hän tekikin paluun Britannian F3:een kaudeksi 1995 ja ajoi Edenbridge Racing -tallissa. Kuuden voiton myötä hän saavutti tällä kertaa sarjan mestaruuden. Samana vuonna hän toimi Formula 1 -talli Pacific Grand Prix'n testikuljettajana.

Kauden 1996 Gavin ajoi ITC-sarjassa Opelia ja saavutti 23 kilpailussa 16 pistettä. Palkintosijoja hän ei saavuttanut yhtään. 1990-luvun loppupuolella Gavin ajoi F1-sarjassa turva-autoa ja pari kautta F3000:ssa, kunnes siirtyi ensin Grand Am -sarjaan kaudeksi 2000. Tammikuussa 2000 hän testasi Benettonin F1-autoa Ranskassa. Vuodesta 2000 lähtien hän on ajanut American Le Mans Series -sarjassa, tosin ensimmäisinä vuosina vain muutamassa kilpailussa. Hän on voittanut sarjassa GT1-luokan mestaruuden Olivier Berettan kanssa Chevrolet Corvette C6.R -autolla vuosina 2005–2007. Gavin on osallistunut useasti Le Mansin 24 tunnin ajoon. Luokkavoittoon hän on ajanut neljä kertaa (2002, 2004–2006).

## Yksityiselämä

Gavin syntyi Huntingdonissa Michaelille ja Deborahille. Hänet kasvatettiin Felmershamin kylässä Bedfordshiressa. NykYään Gavin on naimisissa Helen-nimisen naisen kanssa, ja heillä on yksi tytär ja kaksi poikaa. He asuvat pienessä kylässä Northamptonshiressa.

## Lähteet

## Aiheesta muualla
* Oliver Gavinin viralliset kotisivut
Juho Torppa

**Juho Torppa** (6. lokakuuta 1859 Veteli &ndash; 15. maaliskuuta 1941 Hattula) oli suomalainen maanviljelijä ja kunnallisneuvos. Hän toimi valtiopäivämiehenä sekä Suomalaisen puolueen, Kansallisen edistyspuolueen ja Maalaisliiton kansanedustajana.

Torpan vanhemmat olivat maanviljelijä Abram Torppa ja Maria Kaustinen. Torppa oli naimisissa 1878–1905 Anna Liisa Alaspään (k. 1905) kanssa. Jäätyään leskeksi hän meni 1910 uusiin naimisiin Iida Maria Eerolan (ent. Åkerlund, myöhemmin Ahovaara, k. 1944) kanssa, joka oli rakennusmestari Matias Emil Åkerlundin leski. Hän kävi kansakoulun ja toimi maanviljelijänä Vetelissä vuoteen 1912 saakka. Vetelin säästöpankin varajohtajana hän toimi vuosina 1903–1913. Sittemmin hän toimi maanviljelijänä ensin Kälviällä 1912–1919 ja vuodesta 1919 Hattulassa. Hän oli Vaasan läänin vt. maaherra 1917 ja  Hattulan kunnan asutuskassan hoitaja 1923–1933 sekä Hattulan säästöpankin varajohtaja 1930–1933. Torppa toimi lautamiehenä 18 vuoden ajan, 21-vuotiaasta saakka. Kirkolliskokouksen edustaja hän oli vuosina 1893, 1898, 1903, 1913 ja 1923. Torppa toimi myös Vetelin kuntakokouksen ja kunnallislautakunnan puheenjohtaja ja Kälviän kunnanvaltuuston puheenjohtaja, samoin kuin Maatalousseurojen keskusliiton valtuuskunnan ja edustajiston varapuheenjohtaja. Maallikkosaarnaajanakin toiminut Torppa kunnallisneuvoksen arvon 1920.

Torppa oli Kokkolan tuomiokunnan edustaja talonpoikaissäädyssä valtiopäivillä 1894, 1897, 1899, 1900, 1904–1905 ja 1905–1906. Ensin mainittuna vuonna hän syrjäytti koevaalissa säätynsä ruotsinkielisen puheenjohtajan alaveteliläisen Carl Johan Slotten. Vuoden 1898 koulupiiriasetus toteutettiin hänen aloitteestaan. Hän oli sittemmin suomalaisen puolueen kansanedustaja 1907–1914, edustaen Vaasan läänin pohjoista vaalipiiriä, kansallisen edistyspuolueen kansanedustaja 1919–1922, edustaen Vaasan läänin pohjoista vaalipiiriä, sekä Maalaisliiton kansanedustaja 1927–1929, edustaen Hämeen läänin eteläistä vaalipiiriä. 

## Lähteet
* 

### Viitteet

## Aiheesta muualla
* Työn ja sanan kansalaisia, Kansan kuvalehti, 14.10.1927, nro 41, s. 11, Kansalliskirjaston digitaaliset aineistot
Tuomo Hatakka

**Tuomo Hatakka** (s. 1956) on Vattenfall Europen hallituksen jäsen vuoden 2008 tammikuusta lähtien ja vuodesta 2005 Vattenfall AB:n vanhempi varapuheenjohtaja.

Hatakka opiskeli Helsingin kauppakorkeakoulussa ja Barcelonan *[[Instituto de Estudios Superiores de la Empresa]]ssa*. vuodesta 1984 vuoteen 1991 Hatakka toimi *Bain & Companyn* managerina Lontoossa ja vuodesta 1992 vuoteen 1993 puolalaisen *Company Assistan Limitedin* johtajana. Vuoden 1994 alussa hänet nimitettiin varsovalaisen *Company Enterprise Investorssin* varapuheenjohtajaksi. Vuodesta 2000 vuoteen 2001 hän oli *Elektrim Kablen* puheenjohtaja ja toimitusjohtaja. Vuodesta 2002 vuoteen 2007 Hatakka johti Vattenfallin puolalaista jaostoa.

Hatakalla on saksalainen vaimo sekä kolme lasta. Perhe asuu Kleinmachnowissa, Berliinissä.
Client

**Client** on futuristista elektronista musiikkia esittävä yhtye, joka on kotoisin Lontoosta, Britanniasta. 
Yhtye on suosittu Saksassa, missä on saanut parhaan kaupallisen menestyksensä.
Client on tullut tunnetuksi jäsentensä muodollisista esiintymisasuista (jakkupuvut, mekot ja kauluspaidat).

## Historiaa

Alkuperäiset yhtyeen jäsenet tunnettiin aikaisemmin ainoastaan salanimillä Client A ja Client B, koska heidän kasvojaan ei ollut nähty julkisissa valokuvissa. Sittemmin on paljastettu, että he ovat entinen Frazier Chorus- ja Technique-yhtyeiden jäsen Kate Holmes sekä entinen Dubstar-yhtyeen laulaja Sarah Blackwood. Kate Holmes on naimisissa Alan McGeen kanssa. Loppuvuodesta uusi jäsen, Client E, liittyi yhtyeeseen. Hänen oikea nimensä on Emily Mann, joka oli tullut tunnetuksi tositv-ohjelma *Make Me Supermodel* kilpailijana ja DJ:nä esiintyen nimellä Emily Strange. Client E erosi yhtyeestä kesäkuussa 2007.

Client oli ensimmäinen yhtye, joka teki sopimuksen Depeche Mode -yhtyeen kosketinsoittaja Andy Fletcherin levy-yhtiön Toast Hawaiin kanssa.
Yhtye on tehnyt kiertueita Depeche Moden ja Erasuren kanssa. Yhtyeen musiikkia on kuvailtu yhdistelmäksi "Pet Shop Boys kaupallisimmillaan ja Human League hämärimmillään".

Client on tehnyt yhteistyötä useiden muusikkojen ja ohjaajien kanssa. Videon Pornography-kappaleesta on ohjannut Jamie Deliessche ja Carl Barât (entinen The Libertines-yhtyeen jäsen, nykyinen Dirty Pretty Things -yhtyeen laulaja) esiintyy sillä laulajana. Kappaleella Down to the Underground vierailee laulajana Pete Doherty, entinen The Libertines -yhtyeen jäsen, nykyinen Babyshambles-yhtyeen jäsen. Overdrive-kappaleella esiintyy Depeche Mode -yhtyeen Martin L. Gore. Kappaleella Where's the Rock and Roll Gone vierailee Tim Burgess The Charlatans -yhtyeestä.

Yhtye on levyttänyt yhdessä Moonbotica ja Replica-yhtyeiden kanssa useilla kappaleilla ja on tehnyt erikoisdueton, Suicide Sister, yhdessä Nitzer Ebb -yhtyeen Douglas McCarthyn kanssa.
Lokakuussa 2006 yhtye ilmoitti jättäneensä Toast Hawaii -yhtiön, ja marraskuussa 2006 yhtye teki levytyssopimuksen Metropolis Recordsin kanssa Pohjois-Amerikassa, Noiselabin kanssa Etelä-Amerikassa, Out of Linen kanssa Euroopassa, Subspace Communicationsin kanssa Skandinavissa ja Loser Friendlyn kanssa Iso-Britannissa.

## Levytykset

### Albumit
* Client (2003)
* City (2004)
* Live in Porto (2007)
* Heartland (2007)
* Command (2009)
* Authority (2014)

### Kokoelmat
* Going Down (2004)
* Metropolis (2005)
* Untitled Remix (2007)
* Introducing Client (2012)

### Singlet
* Price of Love (2003)
* Rock and Roll Machine (2003)
* Here and Now (2003)
* In It for the Money (2004)
* Radio (2004)
* Pornography (2005)
* Lights Go Out (2006)
* Zerox Machine (2007)
* Drive (2007)
* It's Not Over (2007)
* Can You Feel (2009)
* Make Me Believe In You (2009)
* You Can Dance (2013)
* Refuge (2014)

## Aiheesta muualla
* Yhtyeen kotisivu 
*
August Tanttu

**August Tanttu** (14. lokakuuta 1859 Hirvensalmi &ndash; 13. tammikuuta 1937 Hartola) oli suomalainen maanviljelijä joka toimi Nuorsuomalaisen Puolueen, maalaisten kansanpuolueen ja kokoomuksen kansanedustajana.

Tantun vanhemmat olivat maanviljelijä Kustaa Tanttu ja Eva Björninen. Hän kävi kolme kuukautta kansakoulua ja luki loput kansakoulun kurssista kotona. Tanttu oli maanviljelijänä Hirvensalmella vuoteen 1922 saakka, Hyvinkäällä 1922–1929 ja Hartolassa 1929–1937. Hän toimi Hirvensalmen viljalainarahaston hoitajana 1891–1922 ja 12 vuoden ajan Hirvensalmen säästöpankin rahastonhoitajana ja toisena kassakirjan pitäjänä. Tanttu oli myös Hirvensalmen kunnan rahastonhoitajana.

Tanttu oli nuorsuomalaisten kansanedustajana 1908–1909 sekä 1910–1917, Kansanpuolueen kansanedustajana 1917–1918 ja kokoomuksen kansanedustajana 1918–1919 sekä 1922–1924. Hän edusti Mikkelin läänin vaalipiiriä. Tanttu kuului Hirvensalmen kunnanvaltuustoon ja oli Hirvensalmen kuntakokouksen ja kunnallislautakunnan puheenjohtajana.

August Tanttu oli naimisissa vuodesta 1891 Vilhelmiina Ripatin kanssa.

## Lähteet
*
Dmitri Nabokov (jääkiekkoilija)

**Dmitri Viktorovitš Nabokov** (, 4. tammikuuta 1977 Novosibirsk, Neuvostoliitto – 14. huhtikuuta 2019) oli venäläinen jääkiekkoilija, pelipaikaltaan hyökkääjä.

## Ura

Nabokov aloitti uransa Krylja Sovetovissa kaudella 1993–1994. Hän herätti pian monien kykyjenetsijöiden mielenkiinnon, ja lopulta Chicago Blackhawks varasi hänet Pohjois-Amerikan NHL-liigaan vuoden   ensimmäisellä kierroksella numerolla 19. Nabokov siirtyi Pohjois-Amerikkaan kaudella 1996–1997, mutta hän oli ottanut tuntumaa paikallisiin kaukaloihin jo kaudella 1994–1995, kun Krylja Sovetov pelasi sarjan otteluita IHL-liigan joukkueita vastaan.

Kaudella 1996–1997 Nabokov teki WHL-junioriliigan Regina Patsissa 50 ottelussa 95 pistettä, mikä lupasi hyvää. NHL-ensiesiintymisensä hän teki Chicago Blackhawskin riveissä kaudella 1997–1998, ja teki heti ensimmäisessä ottelussa kaksi maalia. Blackhawksin kannattajat ristivät Nabokovin taitojensa vuoksi ”Venäjän Gretzkyksi”, mutta todellisen läpimurron esti hänen peliesityksiään vaivannut epätasaisuus. Suurimman osan kaudesta hän vietti IHL-joukkue Indianapolis Icessa, ja kauden päätteeksi hän siirtyi New York Islandersiin vaihdossa Jean-Pierre Dumontiin. Islandersin organisaatiossa Nabokov pelasi kaksi kautta vaihdellen NHL-joukkueen ja AHL-joukkue Lowell Lock Monstersin välillä. Kolmen NHL-kauden aikana hän pelasi yhteensä 55 ottelua Blackhawsin ja Islandersin paidassa ja teki 24 pistettä.

Nabokov palasi takaisin Venäjälle vuonna 2000 ja edusti seuraavan kahdeksan kauden aikana yhtä monta joukkuetta Superligassa. Vuonna 2008 hän teki yksivuotisen sopimuksen Suomen SM-liigassa pelaavan Saimaan Pallon kanssa. SaiPassa hän pelasi yhden kauden ja oli joukkueensa kolmanneksi paras pistemies tehoillaan 7+25. Kauden jälkeen Nabokov teki sopimuksen Itävallan kakkosliigan EC Dornbirnin kanssa. Ensimmäisellä kaudellaan Dornbirnissä hän oli voittamassa sarjan mestaruutta ja voitti sarjan pistepörssin ja syöttötilaston tehtyään tehot 24+54.

## Lähteet
*

### Viitteet
Maro Engel

**Maro Engel** (s. 27. elokuuta 1985 München, Saksa) on saksalainen autourheilija. Hän kilpaili Formula E -sarjassa Venturi-tallissa. Hän on ollut Mercedes-AMG:n tehdaskuljettaja vuodesta 2008 alkaen. Engel asuu Monacossa.

## Ura

Kartingin jälkeen Engel siirtyi ensin Formula BMW Junioriin vuodeksi 2001 ja sen jälkeen vuodeksi 2002 Formula ADAC BMW:hen. BMW Juniorissa hän saavutti kolme voittoa ja oli palkintokorokkeella yhteensä yhdeksän kertaa. Loppusijoitus oli kolmas. BMW Adacissa Engel ajoi voittoon kerran ja oli loppupisteissä sijalla kahdeksan. 

Kaudella 2003 Engel ajoi Formula 3:n eurosarjassa Opel Team KMS -tallissa. Menestys oli kuitenkin vaatimatonta, sillä hän ei saavuttanut yhtään pistettä. Kaudeksi 2004 eurosarja vaihtui Saksan kansalliseen F3:een. Hän tosin ajoi vain kahdessa kilpailussa, mutta saavutti 7 pistettä. 

Kaudeksi 2005 Engel siirtyi Italian Formula 3000 -sarjaan. Tallina oli Durango AEZ. Viidestä kilpailusta hän keräsi 17 pistettä, jotka oikeuttivat loppupisteissä sijaan 7. Lisäksi hänelle kirjattiin yksi kilpailun nopein kierros. Vuonna 2006 Engel teki paluun F3:een, tällä kertaa Britannian sarjaan. Hän ajoi Carlin Motorsport -tallissa. Yhden voiton ja seitsemän muun palkintosijan myötä Engel oli pisteissä viides. Engel sijoittui arvostetussa Macaun GP:ssa yhdeksänneksi. Ajaminen Britannian F3:ssa jatkui vielä vuonna 2007, ja hän sijoittui loppupisteissä toiseksi virolaisen Marko Asmerin vietyä mestaruuden.

Kaudet 2008-2011 Engel kilpaili DTM-sarjassa. Hän ajoi Mücke Motorsport -tallissa Mercedes-Benz-autoa. Hän ei saavuttanut suurempaa menestystä keräten 16 pistettä. Vuonna 2013 Engel kilpaili Australian V8 Supercars -sarjassa. Engel teki paluun DTM-sarjaan vuonna 2017 ja voitti ensimmäisen kilpailunsa. Hän teki toisen paluunsa DTM-sarjaan vuonna 2022. Engel on myös kilpailut GT-sarjoissa kuten Saksan ADAC GT Masters ja GT World Challenge Europe -sarjoissa. Tämän lisäksi Engel on ajanut vuosittain monia kestävyyskilpailuja kuten Bathurstin 12 tunnin ajoa, Daytonan 24 tunnin ajoa, Nürburgringin 24 tunnin ajoa ja Span 24 tunnin ajoa.

## Formula E -tilastot

## Lähteet

## Aiheesta muualla
* Maro Engelin viralliset kotisivut
Äyri

**Äyri** ( < , kultainen) on alkuaan ollut painomitta ja myöhemmin rahayksikkö Pohjoismaissa. Se on ollut laskuyksikkönä käytössä keskiajalta lähtien, jolloin sen arvo oli ⅛ markkaa. Se jakautui kolmeen aurtoon eli aurtuaan eli äyrityiseen. Kustaa Vaasan ajoista lähtien se jakautui kahteen aurtoon. Äyri jakautui keskiajalla penninkeihin, joita äyriin sisältyi eri suuruinen määrä eri osissa Pohjoismaita. Määrä vaihteli 24:stä 48:aan. Tanskasta ja Norjasta äyri poistui käytöstä 1300-luvulla, kun näissä maissa siirryttiin killinkeihin. Ruotsissa se säilyi käytössä ja sen arvoksi vakiintui 24 penninkiä koko valtakunnassa.

Ruotsissa alettiin 1522 lyödä äyrejä hopearahoiksi. Aluksi äyrin hienopaino oli 1,37 grammaa hopeaa, mutta myöhemmin hopean määrä väheni. Turussa lyötiin äyrejä vuosina 1523–1524. Vuonna 1566 Ruotsissa alettiin lyödä kahden äyrin rahoja. Myöhemmin alettiin tehdä eriarvoisia äyrejä puolesta äyristä 16 äyriin saakka. Kuparia alettiin käyttää rahametallina 1624, jolloin yksi äyri painoi 32,3 grammaa. Kupariäyrin suhde hopeaäyriin oli sellainen, että yksi hopeaäyri vastasi kahta kupariäyriä. Vuonna 1664 niiden suhde oli 1:3. Kuparin arvo alkoi laskea hopeaan verrattuna, jolloin ihmiset tekivät eron hopea- ja kupariäyrien välillä. Tällöin muodostui kaksi rahakantaa. Kaarle XI:n aikana 1661 kuparikanta hyväksyttiin virallisesti ja kolikoissa oli kirjaimet KM (*kopparmynt*, kupariraha). Liikkeeseen lasketuissa hopearahoissa oli kirjaimet SM (*silvermynt*, hopearaha). Käytäntöä jatkettiin vuoden 1776 rahauudistukseen asti. Vuonna 1719 yhtä kupariäyriä alettiin nimittää runstykiksi (ruots. *run(d)stycke*, raha), joka oli ollut hopeaäyrin nimitys 1520-luvulta lähtien. Viimeisen kerran kupariäyrejä valmistettiin 1778.

Äyrin rahoja alettiin lyödä uudelleen vuonna 1855. Vuodesta 1873 lähtien Ruotsissa yksi kruunu vastasi sataa äyriä. Sama suhde otettiin käyttöön Tanskassa 1873 ja Norjassa 1875 Skandinavian rahaunionin myötä.

Ruotsissa äyrit poistettiin maksuvälineinä käytöstä 2010 ja Norjassa 2012. Yhden kruunun kolikosta tuli pienin käypä raha.

## Äyrinmaa

Äyri on myös ollut Ruotsissa ja Suomessa keskiajalla ja uuden ajan alussa käytössä verolukuna, joka osoitti maatilan suuruuden. Yksi äyrinmaa (*öresland*) vastasi sellaista tilaa, jonka kylvämiseen tarvittiin yksi tynnyrillinen viljaa. 1500- ja 1600-luvun verotuksessa yksi äyrinmaa vastasi yhden kahdeksasosan vanhan manttaalin kokoista tilaa. Äyrinmaan suhde markanmaahan oli sellainen, että yksi äyrinmaa oli 1/8 markanmaata, joka jakautui kolmeen äyrityisenmaahan. Markanmaasta suoritettiin maaveroa yksi markka ja se vastasi aluksi yhtä vanhaa manttaalia, myöhemmin 1/4 manttaalia.

## Katso myös
* veroäyri

## Lähteet
* Otavan iso tietosanakirja, Otava 1965
* Uusi tietosanakirja, Tietosanakirja Oy 1966
* Sven E. Lindqvist: Numismaattinen sanakirja, Otava 1996
Gilles Müller

**Gilles Müller** (s. 9. toukokuuta 1983 Luxemburg) on luxemburgilainen tennispelaaja. Parhaimmillaan hän on ollut kaksinpelissä ATP-listan sijalla 26 toukokuussa 2017 ja nelinpelissä sijalla 74 toukokuussa 2017. Hän on voittanut urallaan kaksi ATP-turnausta kaksinpelissä.

Müller herätti ensi kerran suurempaa huomiota vuonna 2005 voittamalla Wimbledonin turnauksen kaksinpelin toisella kierroksella kolmanneksi sijoitetun Rafael Nadalin. Saman vuoden Yhdysvaltain avointen ensimmäisellä kierroksella hän voitti niin ikään kolmanneksi sijoitetun Andy Roddickin. Molemmilla kerroilla Müller kuitenkin hävisi seuraavan ottelunsa.

Yhdysvaltain avoimissa 2008 Müller eteni puolivälieriin. Hän voitti kolmannella kierroksella 18:nneksi sijoitetun Nicolás Almagron ja neljännellä kierroksella neljänneksi sijoitetun Nikolai Davydenkon. Puolivälierissä hän hävisi toiseksi sijoitetulle Roger Federerille lukemin 6–7(5), 4–6, 6–7(5).

## Lähteet

## Aiheesta muualla
*
The Ting Tings

**The Ting Tings** on brittiläinen indie-pop-musiikkia soittava duo. Yhtye perustettiin Leigh'n kaupungissa Englannissa vuonna 2007. Yhtyeeseen kuuluvat laulaja-kitaristi Katie White ja rumpali Jules De Martino.

The Ting Tings tuli tunnetuksi vuonna 2008 singlellä ”That's Not My Name”, joka muodostui hitiksi yhtyeen kotimaassa nousten singlelistan ykköseksi. Yhtyeen ensimmäinen albumi *We Started Nothing* meni myös suoraan Ison-Britannian albumilistan ykköseksi.

## Jäsenet

*Katie White – laulu, kitara (satunnaisesti myös bassorumpu)
*Jules De Martino – rummut, taustalaulu (myös kitara levyllä)

## Diskografia
### Albumit
**We Started Nothing* (2008)
**Sounds From Nowheresville* (2012)
**Super Critical* (2014)
**The Black Light* (2018)

### EP:t
* iTunes Live: London Festival '08 (2008)
* Live from SoHo (2008)
* Live at Lollapalooza 2008 (2008)

### Singlet
* ”Great DJ” (2008)
* ”That's Not My Name” (2008)
* ”Shut Up and Let Me Go” (2008)
* ”Be the One” (2008)
* "We Walk" (2009)
* "Hands" (2010)
* ”Hang it Up”  (2011)
* ”Hit Me Down Sonny”  (2012)
* ”Wrong Club”  (2014)
* ”Do it Again”  (2014)
* ”Blacklight”  (2018)
* ”Estranged”  (2018)
Nikolai Kruglov

**Nikolai Kruglov** voi olla:

*Nikolai Kruglov (s. 1950), neuvostoliittolainen ampumahiihtäjä
*Nikolai Kruglov (s. 1981), venäläinen ampumahiihtäjä, edellisen poika
Karl Wiedergott

**Karl Aloysious Treaton** (s. 8. helmikuuta 1969 Berliini, Saksa) on saksalaissyntyinen ääninäyttelijä. Hän kuului vuosina 1998–2010 animaatiosarja *[[Simpsonit|Simpsonien]]* vakituisiin ääninäyttelijöihin ja esitti kaikkiaan yli 200 jaksossa sivuääniä, muun muassa imitoiden John Travoltaa ja Bill Clintonia. Hänellä ei ollut *Simpsoneissa* yhtään vakituista roolihahmoa.

## Aiheesta muualla
*Karl Wiedergottin virallinen kotisivu 
*Karl Wiedergott Internet Movie Databasessa
Azerbaidžan Eurovision tanssikilpailussa

**Azerbaidžan** osallistuu ensimmäistä kertaa Eurovision tanssikilpailuun vuonna 2008 järjestettävässä Eurovision tanssikilpailussa Glasgow'ssa.

## Lähteet
Halldor Skard

**Halldor Skard** (s. 11. huhtikuuta 1973) on norjalainen entinen yhdistetyn hiihtäjä ja olympiavoittaja. Hän kilpaili vuodesta 1990 vuoteen 2000. 

Skard voitti kultaa Naganon olympialaisissa vuonna 1998 4 × 5 kilometrin viestissä. Hän oli mukana voittamassa kultaa viestistä myös MM-kisoissa 1997 sekä hopeaa 1997.

## Aiheesta muualla

*
New Kids on the Rock

**New Kids on the Rock** on Plymouth Rock Studiosin viihdesivusto Hollywood East Tv:n käyttäjien Ryan Murphyn, Kevin Jamesin ja Neil Cicieregan tuottama ja näyttelemä komediasarja. Kevin ja Neil ovat töissä Plymouth Rock Studiosilla, eli he saavat automaattisesti videot näkyviin Hollywood East Tv:n etusivuilla.

## Idea
Hahmot, Neil, Kevin ja Ryan, ovat tehneet sopimuksen Plymouth Rock Studiosin kanssa, jonka avulla he saavat rahaa aina kun he tekevät uuden "webisodin" Hollywood East Tv:hin. Sarjan juoni punoutuu tämän idean ympärille.

## Hahmot
**Neil**

*Näyttelijä: [[Neil Cicierega]]*

Neil on joukon "älypää". Hän on hieman vainoharhainen ja ollut vähintään kerran vankilassa. Hän on pelkuri, mutta kykenee silti vaaratilanteessa ottamaan kuvan ghoulista.

**Ryan**

*Näyttelijä: Ryan Murphy*

Ryan on sekopää. Hän on älyltään vajaa ja tavoiltaan omituinen. Ryan on ilmeisimmin entinen eläinaktivisti, jonka Neil ja Kevin löysivät hylätyn talon kellarista. Ryanilla on pakkomielle kammata nukenpäitä.

**Kevin**

*Näyttelijä: [[Kevin James]]*

Kevin on itsevarma "jokapaikan höylä". Hän melkein kuolee melkein joka jaksossa. 

## Lähteet
*New Kids on the Rockin Hollywood East Tv -sivu
Allmovie

**Allmovie** (tyyliteltynä **AlllMovie**, ennen **All Movie Guide** ja **AllRovi**) on yhdysvaltalainen internetsivusto, joka käsittelee elokuvanäyttelijöitä, elokuvia ja televisio-ohjelmia. Sivuston on perustanut Michael Erlewine, joka on luonut myös verkkosivut All Media Guideen kuuluvat Allmusic ja Allgame. Vuodesta 2015 Allmovie-verkkosivuston ja -kuluttajabrändin on omistanut Rhythmone-yritys.

## Lähteet

## Aiheesta muualla

* Allmovien verkkosivut
Philip Rosenthal

**Philip Rosenthal** (s. 1960 on yhdysvaltalainen televisiokäsikirjoittaja ja tuottaja, jonka tuotantoa on muun muassa sarja *[[Kaikki rakastavat Raymondia]]* (1996–2005).

## Lähteet
Marko Kaarto

**Marko Tapio Kaarto** (s. 25. elokuuta 1977 Nivala) on suomalainen vapaapainija. Ylivieskassa nuorutensa viettänyt Kaarto on voittanut urallaan seitsemän miesten suomenmestaruutta sekä 20 suomenmestaruutta junioreissa.  

Kaarto on yksityinen asuntosijoittaja ja työskenteli asunto- ja kiinteistösijoittamiseen erikoistuneessa yrityksessä Suomen Asuntoneuvoja Oy:ssä vuosina 2017–2021 ja kiinteistökehitysjohtajana Ovaro Kiinteistösijoitus Oyj:ssä vuosina 2021–2024. Vuodesta 2025 alkaen Kaarto on toiminut johtajana Investors House Oyj:ssä. Hänen vastuualueeseensa lukeutuvat muun muassa itsenäisistä yrittäjistä muodostuvan OVV-vuokravälitysketjun johtaminen sekä eräät keskeiset asiakkuudet palveluliiketoimintaa -segmentillä. 

Kaarto on julkaissut kolme asuntosijoittamista käsittelevää kirjaa. Hän osallistui Suomen Big Brotherin 4. tuotantokaudelle.
## Saavutuksia
* Vapaapainin Suomen mestari: 1993 (sarja 52&nbsp;kg), 1996 (57&nbsp;kg), 1997 (58&nbsp;kg), 1999, 2000, 2001 (63&nbsp;kg), 2003 (74&nbsp;kg) 
* Junioreiden EM: 4. sija

## Lähteet

## Aiheesta muualla
* Haastattelussa Marko Kaarto: Olen lähtenyt asuntosijoittajaksi täysin nollasta. Sijoitustieto.fi
Kruunuvuorenselkä

**Kruunuvuorenselkä** () on noin 5 kilometriä pitkä ja 2&ndash;3 kilometriä leveä vesialue Helsingissä kantakaupungin itäpuolella. Se rajoittuu etelässä Suomenlinnan saariin ja Vallisaareen, idässä Laajasaloon ja Santahaminaan sekä pohjoisessa Kulosaareen. Kruunuvuorenselkä on saanut nimensä Laajasalossa sijaitsevan Kruunuvuori-nimisen kallion mukaan. 

Kruunuvuorenselän yhdistää avomereen joukko salmia, joiden välisille saarille Suomenlinna on rakennettu. Salmista laivaliikenteen kannalta tärkein on Kustaanmiekan salmi Suomenlinnan ja Vallisaaren välissä. Muista avomereltä Kruunuvuorenselälle johtavista salmista huomattavimpia ovat Särkänsalmi Suomenlinnan ja Särkän saaren välissä sekä Hevossalmi Laajasalon ja Santahaminan välissä. Laajasalon ja manteren välissä on Tiiliruukinlahti, jonka Laajasalon kanava yhdistää itäpuolella olevaan merialueeseen.

Kruunuvuorenselän lahtia ovat Eteläsatama ja Pohjoissatama, jotka yhdistää toisiinsa Katajanokan kanava. Pohjoissatamasta työntyy länteen Siltavuorensalmi, joka johtaa Kaisaniemenlahtea ja Eläintarhanlahtea pitkin Töölönlahteen. Salmen yli johtavat Hakaniemensilta ja Pitkäsilta sekä Töölönlahden suulla sijaitseva rautatiepenger.

Kruunuvuorenselän pohjoisosassa sijaitsevat Korkeasaari ja Mustikkamaa. Näiden sekä Kulosaaren länsipuolitse johtaa vesiväylä Vanhankaupunginselälle, johon Vantaanjoki laskee.

Koska saaret suojaavat Kruunuvuorenselkää avomeren aalloilta, sitä on pidetty luonnonolosuhteiltaan maailman parhaimpiin kuuluvana satamapaikkana. Matkustajaliikenteen käytössä olevan Eteläsataman lisäksi sen rannoilla ovatkin olleet myös Sörnäisten satama, Laajasalon öljysatama ja Herttoniemen öljysatama sekä useita venesatamia. Kun Vuosaaren satama otettiin käyttöön vuonna 2008, vanhat rahtilaivasatamat väistyivät uusien asuntoalueiden Kalasataman ja Sompasaaren sekä Kruunuvuorenrannan ja Herttoniemenrannan tieltä.

## Kruunusillat

Kruunuvuorenselän itärannalle Kruunuvuorenrantaan on 2010- ja 2020-luvuilla rakennettu uutta asuntoaluetta, joka yhdistetään kantakaupunkiin Kruunuvuorenselän yli rakennettavalla Suomen pisimmällä sillalla, Kruunuvuorensillalla. Helsingin kaupunginvaltuusto hyväksyi Kruunuvuorensillan sekä kahden muun Kruunusillat-kokonaisuuteen kuuluvan raitiosillan rakentamisen elokuussa 2016, ja rakennustyöt alkoivat syksyllä 2021. Raitioliikenteen Kruunuvuorenselän yli on määrä alkaa vuoden 2027 alussa.

## Lähteet

## Aiheesta muualla
Jääpallon maailmanmestaruuskilpailut 2008

Kautta aikain **28. [[jääpallon maailmanmestaruuskilpailut]]** järjestettiin 27. tammikuuta–3. helmikuuta 2008 Moskovassa, Venäjällä. Pelipaikkana toimi 46 000 -paikkainen sisähalli Olimpijski eli Olympiahalli sekä osassa B-lohkon otteluissa Lužniki-olympiakompleksi.

Kisoihin osallistui 13 joukkuetta.  A-lohkossa pelasivat Venäjä, Ruotsi, Suomi, Kazakstan, Norja ja Valko-Venäjä, ja B-lohkossa Alankomaat, Kanada, Latvia, Mongolia, Unkari, Viro ja Yhdysvallat.

Alkusarjassa Ruotsi voitti Venäjän niukasti 5-4, mutta loppuottelu samojen maiden kesken päättyi Venäjän ylivoimaiseen voittoon 6-1.

## A-sarja

----

----

----

----

----

----

----

----

----

----

----

----

----

----

### Mitaliottelut
#### Välierät

----

#### Pronssiottelu

#### Loppuottelu

### Parhaat maalintekijät

## Parhaat pelaajat

#### Mitalistijoukkueet

## B-sarja
      

----

----

----

----

----

----

----

----

----

----

----

----

----

----

----

----

----

----

----

----

### Sijoitusottelut
#### Ottelu 6. sijasta

#### Ottelu 4. sijasta

#### Ottelu 2. sijasta

#### Karsinta A-sarjaan

## Lopulliset sijoitukset

## Lähteet